ปืนปากกาลั่นโป้ง เจาะเบ้าตาดับสยอง
เพื่อนล้มทั้งยืน โยนผิดคนตาย พลาดใส่ตัวเอง,หนุ่มอดีตนักศึกษาอาชีวะหยิบปืนปากกามาโชว์เพื่อนกับแฟนสาวถามว่าใครจะเอาไว้ใช้ป้องกันตัว ถึงคราวชะตาขาดเพื่อนคว้าปืนไปเล่นเกิดปืนลั่นใส่ทะลวงเข้าเบ้าตาขวาล้มทั้งยืนตายคาที่ ส่วนเพื่อนกลัวความผิดนำปืนปากกาสื่อมรณะไปซ่อนแล้วนำอันชำรุดมาวางไว้แทน ปั้นเรื่องผู้ตายส่องปากกระบอกปืนแล้วปืนลั่นใส่ตัวเอง แต่ตำรวจไม่เชื่อสอบเค้นจนเปิดปากรับสารภาพ คุมเพื่อนผู้ตายทั้งสองคนดำเนินคดีตามกฎหมาย,หนุ่มรุ่นเล่นปืนปากกา ปืนลั่นทะลวงเบ้าตาเพื่อนดับรายนี้ เปิดเผยขึ้นเมื่อเวลา 11.00 น. วันที่ 17 ธ.ค. ร.ต.ท.ธนวัฒน์ ชีวิตโสภณ พงส.สภ.ปากเกร็ด จ.นนทบุรี รับแจ้งเหตุปืนลั่นมีผู้เสียชีวิตที่ห้องเลขที่ 197/28 ชั้น 4 แฟลต 97 หมู่บ้านเอื้ออาทร 2 หมู่ 3 ซอยข้างโรงเรียนอัมพรไพศาล ถนนติวานนท์ ต.บางพูด พร้อมด้วย พ.ต.อ.ณัฐพล ศุกกระศร รอง ผบก.ภ.จ.นนทบุรี พ.ต.อ.ฤทธินันท์ ปุ้ยพันธวงศ์ ผกก.สภ.ปากเกร็ด พ.ต.อ.มานะ เทียนเมืองปัก พงส.ผทค. พ.ต.ท.พิทยากร เพชรรัตน์ รอง ผกก.ป. พ.ต.ท.วิทิต จันทร์เอี่ยม รอง ผกก.สส. พ.ต.ต.ประสิทธิ์ วิรัตยาภรณ์ สว.สส. แพทย์เวรสถาบันนิติวิทยาศาสตร์ นำกำลังและเจ้าหน้าที่กู้ภัยมูลนิธิป่อเต็กตึ๊งไปสอบสวน,พบศพนายสุทธิวัฒน์ เนตรทิพย์ อายุ 20 ปี ลูกเจ้าของห้อง นอนหงายจมกองเลือดอยู่กลางห้อง มีบาดแผลถูกยิงเข้าที่เบ้าตาขวา 1 นัด กระสุนฝังใน ข้างศพพบปืนปากกาตกอยู่ 1 กระบอก มีปลอกกระสุนปืน .22 คาอยู่ในรังเพลิง เก็บไว้เป็นหลักฐาน และพบ น.ส.ปวริศา ศรีวุฒิเสถียร อายุ 20 ปี แฟนผู้ตาย กับนายณัฐวุฒิ วัฒนะ อายุ 19 ปี และนายณัฐพล ช่างต่อ อายุ 20 ปี ยืนรออยู่ในห้องด้วยสีหน้าตื่นตระหนก,สอบสวนนายณัฐวุฒิ เพื่อนผู้ตาย ให้การว่านายสุทธิวัฒน์ ผู้ตาย เรียนจบจากโรงเรียนอาชีวะแห่งหนึ่งใน จ.ปทุมธานี มา 2 ปีแล้ว แต่ยังไม่มีงานทำ อาศัยอยู่ห้องที่เกิดเหตุกับแม่และน้องชาย ก่อนเกิดเหตุ ตนพร้อมด้วย น.ส.ปวริศา และนายณัฐพลมาคุยกับนายสุทธิวัฒน์ แล้วนายณัฐพลมาขอเสื้อช็อปของนายสุทธิวัฒน์ไปใส่ จากนั้นนายสุทธิวัฒน์หยิบปืนปากกาสื่อมรณะออกจากตู้ ถามว่าใครจะเอา แต่พวกตนปฏิเสธ น.ส.ปวริศายังบอกให้นำปืนไปเก็บเกรงปืนลั่น แต่นายสุทธิวัฒน์บอกว่าปืนไม่มีกระสุนแล้วหันปากกระบอกปืนส่องดูว่าปืนไม่มีลูกจะลั่นได้อย่างไร ปรากฏว่าปืนเกิดลั่นทำให้กระสุนพุ่งทะลวงเบ้าตาขวานายสุทธิวัฒน์ล้มทั้งยืนขาดใจตายคาที่,หลังสอบปากคำเพื่อนกับแฟนผู้ตาย ตำรวจได้ตรวจปืนสื่อมรณะอย่างละเอียดพบว่าไม่มีเข็มแทงชนวนเชื่อว่าไม่ใช่ปืนที่ลั่นถูกผู้ตาย นำทั้งสองคนไปสอบเค้นที่โรงพัก จนทั้งหมดเปิดปากเล่าความจริง พร้อมนำตำรวจไปยึดปืนปากกาสื่อมรณะ มีปลอก กระสุนปืน .38 คารังเพลิง ที่ห้องเลขที่ 195/2 แฟลต 95 หมู่บ้านเอื้ออาทร 2 ซึ่งเป็นบ้านของนายณัฐวุฒิ โดยนายณัฐวุฒิให้การว่า หลังจากนายสุทธิวัฒน์ หยิบปืนปากกาสื่อมรณะ ใช้กระสุน .38 มาโชว์ถามว่าใครจะเอา ตนหยิบมาดูโดยไม่รู้ว่าในปืนบรรจุกระสุนไว้ และขึ้นลำไว้ แล้วปืนพลาดไปถูกไกทำให้ปืนลั่นเข้าเบ้าตานายสุทธิวัฒน์เสียชีวิต แต่เพราะกลัวความผิดจึงให้การว่านายสุทธิวัฒน์ทำปืนลั่นใส่ตัวเอง แล้วร่วมกับนายณัฐพลนำปืนสื่อมรณะไปซ่อน แล้วนำปืนปากกาที่ชำรุดของผู้ตายมาวางไว้แทน คุมตัวนายณัฐวุฒิและนายณัฐพลดำเนินคดีในข้อหาร่วมกันฆ่าผู้อื่นโดยไม่เจตนา
หนุ่มอดีตนักศึกษาอาชีวะหยิบปืนปากกามาโชว์เพื่อนกับแฟนสาวถามว่าใครจะเอาไว้ใช้ป้องกันตัว ถึงคราวชะตาขาดเพื่อนคว้าปืนไปเล่นเกิดปืนลั่นใส่ทะลวงเข้าเบ้าตาขวาล้มทั้งยืนตายคาที่
ข่าวหน้า1,ปืนปากกา,แฟนสาว,นักศึกษาอาชีวะ,ปืนปากกาลั่น,เบ้าตา,ข่าว,ไทยรัฐฉบับพิมพ์